Title: Probudi me kad prođe
Description: Nakon romanesknog prvijenca Anđeli će samo zaspati, koji je izazvao iznimnu pozornost čitatelja te je na sajmu knjiga u Puli nagrađen Kiklopom za najbolje debitantsko djelo, Merita Arslani odlučila se za iskorak u nešto novo - intimnu priču o jednoj obitelji i njezinim prešućenim dramama kroz koje se bavi jednim od velikih tabua zapadne civilizacije: pravom čovjeka da odluči kad je trenutak da okonča vlastiti život i moralnim pitanjima s kojima se pritom suočavaju njegovi najbliži. Autorica temu generacijskog jaza između očeva i sinova iznosi kroz priču nabijenu dramatičnošću no lišenu sentimentalnosti, kroz odnos dvojice glavnih protagonista: sina Marka - koji je u ranoj mladosti napustio dom i otišao živjeti u New York, ponajprije zbog lošeg odnosa s ocem, i oca Petra - konzervativnog, hladnog i strogog pater familiasa, koji ima sasvim određene predoǆbe i zahtjeve kad je riječ o načinu života kojim bi trebao živjeti njegov sin.